CELEX: 32012D0461
Language: sl
Date: 2012-08-03 00:00:00
Title: 2012/461/EU: Izvedbeni sklep Komisije z dne 3. avgusta 2012 o odobritvi dajanja na trg nove osnove za žvečilni gumi kot nove živilske sestavine v skladu z Uredbo (ES) št. 258/97 Evropskega parlamenta in Sveta in razveljavitvi Izvedbenega sklepa Komisije 2011/882/EU (notificirano pod dokumentarno številko C(2012) 5406)

7.8.2012   
            
            
               SL
            
            
               Uradni list Evropske unije
            
            
               L 210/14
            
         IZVEDBENI SKLEP KOMISIJE
   z dne 3. avgusta 2012
   o odobritvi dajanja na trg nove osnove za žvečilni gumi kot nove živilske sestavine v skladu z Uredbo (ES) št. 258/97 Evropskega parlamenta in Sveta in razveljavitvi Izvedbenega sklepa Komisije 2011/882/EU
   (notificirano pod dokumentarno številko C(2012) 5406)
   (Besedilo v angleškem jeziku je edino verodostojno)
   (2012/461/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Družba Revolymer Ltd je 10. oktobra 2007 pri pristojnih organih Nizozemske vložila zahtevek za dajanje na trg nove osnove za žvečilni gumi kot nove živilske sestavine.
            
         
               (2)
            
            
               Pristojni organ Nizozemske za presojo živil je 23. aprila 2009 izdal poročilo o začetni presoji. V navedenem poročilu je bilo ugotovljeno, da se nova osnova za žvečilni gumi lahko varno uporablja kot živilska sestavina.
            
         
               (3)
            
            
               Komisija je 30. aprila 2009 poslala poročilo o začetni presoji vsem državam članicam.
            
         
               (4)
            
            
               V 60 dneh, kot je določeno v členu 6(4) Uredbe (ES) št. 258/97, so bili v skladu z navedeno določbo predloženi utemeljeni ugovori glede trženja tega proizvoda.
            
         
               (5)
            
            
               Zato je bil 2. julija 2010 opravljen posvet z Evropsko agencijo za varnost hrane (EFSA).
            
         
               (6)
            
            
               EFSA je 25. marca 2011 v „Znanstvenem mnenju v zvezi z varnostjo ‚nove osnove za žvečilni gumi (REV-7)‘ kot nove živilske sestavine“ (2) prišla do ugotovitve, da je nova osnova za žvečilni gumi varna pod predlaganimi pogoji uporabe in predlaganimi vrednostmi vnosa.
            
         
               (7)
            
            
               Nova osnova za žvečilni gumi izpolnjuje merila iz člena 3(1) Uredbe (ES) št. 258/97 in zato je bil sprejet Izvedbeni sklep Komisije 2011/882/EU z dne 21. decembra 2011 o odobritvi dajanja na trg nove osnove za žvečilni gumi kot nove živilske sestavine v skladu z Uredbo (ES) št. 258/97 Evropskega parlamenta in Sveta (3).
            
         
               (8)
            
            
               Člen 2 Izvedbenega sklepa 2011/882/EU določa, da je oznaka nove osnove za žvečilni gumi, odobrene za označevanje na embalaži živil, „gumijeva baza (1,3-butadien, 2-metilhomopolimer, maleiran, estri s polietilenglikolom mono-Me etrom)“.
            
         
               (9)
            
            
               Čeprav polno kemijsko ime jasno in nedvoumno določa oznako snovi, bi zaradi dolžine na embalaži živila zavzemalo preveč prostora. Ker se žvečilni gumi pogosto prodaja v paketih, ki imajo omejeno površino za označevanje na embalaži, bi bilo primerno določiti krajšo različico za označevanje.
            
         
               (10)
            
            
               Registrske številke CAS (Chemical Abstract Service) so mednarodni standard za oznake kemikalij, ki zagotavljajo informacije v zvezi z naravo snovi, ki so enakovredne informacijam, vsebovanim v kemijskem imenu.
            
         
               (11)
            
            
               Zato je primerno, da se za označevanje živil, ki vsebujejo novo osnovo za žvečilni gumi, odobreno z Izvedbenim sklepom 2011/882/EU, dovoli uporaba registrske številke CAS kot alternativa za polno kemijsko ime.
            
         
               (12)
            
            
               V Prilogi bi lahko prišlo do napačnega razumevanja, saj je v naslovu naveden le del kemijskega imena. Poleg tega bi morale biti v Prilogi navedene številke CAS.
            
         
               (13)
            
            
               Zato je primerno razveljaviti in nadomestiti Izvedbeni sklep 2011/882/EU z novim sklepom z zgoraj navedenimi spremembami.
            
         
               (14)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Nova osnova za žvečilni gumi, kot je določena v Prilogi, se lahko da na trg Unije kot nova živilska sestavina za uporabo v žvečilnem gumiju do največ 8 %.
   Člen 2
   Oznaka nove osnove za žvečilni gumi, odobrene s tem sklepom, na embalaži živil je „gumijeva baza (1,3-butadien, 2-metilhomopolimer, maleiran, estri s polietilenglikolom mono-Me etrom)“ ali „gumijeva baza (št. CAS: 1246080-53-4)“.
   Člen 3
   Izvedbeni sklep 2011/882/EU se razveljavi.
   Člen 4
   Ta sklep je naslovljen na družbo Revolymer Ltd, 1, NewTech Square, Deeside Industrial Park, Deeside, Flintshire, CH5 2NT, Združeno kraljestvo.
   
      V Bruslju, 3. avgusta 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal 2011; 9(4):2127.
   
      (3)  UL L 343, 23.12.2011, str. 121.
   
      PRILOGA
      
         Specifikacije nove osnove za žvečilni gumi
      
      
         Opis
      
      Nova živilska sestavina je sintetični polimer (številka patenta WO2006016179). Je bele do umazano bele barve.
      Sestavljena je iz razvejanih polimerov monometoksipolietilenglikola (MPEG), pripojenih na poliizopren anhidrid maleinske kisline (PIP-g-MA) in nereagiran MPEG (manj kot 35 mas. %).
      
         Št. CAS 1246080-53-4
      
      
         Molekularna struktura sestavine MPEG, pripojene na PIP-g-MA
      
      
         
      
         
      
                  Značilnosti 1,3-butadien, 2-metilhomopolimer, maleiran, estri s polietilenglikolom mono-Me etrom / št. CAS: 1246080-53-4
               
            
                  Voda
               
               
                  manj kot 5 %
               
            
                  Aluminij
               
               
                  manj kot 3 mg/kg
               
            
                  Litij
               
               
                  manj kot 0,5 mg/kg
               
            
                  Nikelj
               
               
                  manj kot 0,5 mg/kg
               
            
                  Ostanek anhidrida
               
               
                  manj kot 15 μmol/g
               
            
                  Polidisperzni indeks
               
               
                  manj kot 1,4
               
            
                  Izopren
               
               
                  manj kot 0,05 mg/kg
               
            
                  Etilen oksid
               
               
                  manj kot 0,2 mg/kg
               
            
                  Prosti anhidrid maleinske kisline
               
               
                  manj kot 0,1 %
               
            
                  Skupni oligomeri (manj kot 1 000 Daltonov)
               
               
                  ne več kot 50 mg/kg
               
            
                  Etilenglikol
               
               
                  manj kot 200 mg/kg
               
            
                  Dietilenglikol
               
               
                  manj kot 30 mg/kg
               
            
                  Monoetilenglikolmetileter
               
               
                  manj kot 3 mg/kg
               
            
                  Dietilenglikolmetileter
               
               
                  manj kot 4 mg/kg
               
            
                  Trietilenglikolmetileter
               
               
                  manj kot 7 mg/kg
               
            
                  1,4-dioksan
               
               
                  manj kot 2 mg/kg
               
            
                  Formaldehid
               
               
                  manj kot 10 mg/kg